**SÄÄDÖSHANKEPÄÄTÖS**

|  |  |  |
| --- | --- | --- |
| **Hankkeen nimi** | Euroopan parlamentin ja neuvoston verkko- ja tietoturvadirektiivin kansallinen täytäntöönpano | |
| **Hankkeen numero** | LVM037:00/2016 | |
| **Vastuuyksikkö** | Turvallisuusyksikkö | |
| **Vastuullinen yksikön päällikkö** | Timo Kievari | |
| **Vastuuvirkamies** | Maija Rönkä | |
| **Tukivirkamies** | Johanna Tuohino | |
| **Säädöksen tekninen valmistelija** | Pirkko Halme | |
| **Hankkeen tausta** | Euroopan parlamentin ja neuvoston direktiivi (EU) 2016/1148 toimenpiteistä yhteisen korkeatasoisen verkko- ja tietojärjestelmien turvallisuuden varmistamiseksi koko unionissa on tullut voimaan elokuussa 2016 ja se on saatattava osaksi kansallista lainsäädäntöä 9.5.2018 mennessä. | |
| **Hankkeen tavoite ja vaikutukset** | Direktiivin tavoitteena on turvata korkea verkko- ja tietojärjestelmien turvallisuus Euroopan unionissa. Direktiivi velvoittaa jäsenvaltiot määrittämään direktiivistä johtuvia viranomaistehtäviä tietoturvallisuuden varmistamiseksi ja riskien hallitsemiseksi eri toimialoilla. Jäsenvaltiot velvoitetaan myös määrittämään sektorikohtaiset keskeisten palvelujen tarjoajat, jotka tulee kansallisilla säädöksillä tunnistaa ja velvoittaa tekemään riskienhallintatoimenpiteitä sekä raportoimaan palveluitaan vaarantavista tietoturvatapahtumista kansallisille viranomaisille.  Sääntelymalli jättää kansallista liikkumavaraa ja mahdollistaa siten direktiivin kansallisen voimaansaattamisen monin osin jo olemassa olevalla kansallisella toimialakohtaisella lainsäädännöllä tai vaikutuksiltaan verrattain pienillä muutoksilla nykyiseen toimialakohtaiseen lainsäädäntöön. Näitä toimialoja olisivat direktiivin liitteessä II määritellyt energia-, liikenne-, finanssi-, terveydenhuolto- ja juomavesihuoltoalat sekä digitaaliset infrastruktuurien ylläpitäjistä ns. internetyhdyspisteet ja ns. nimipalveluntarjoajat.  Lisäksi jäsenvaltioiden tulee velvoittaa eräät keskeiset digitaalisten palveluiden tarjoajat niin ikään huolehtimaan toiminnassaan riskienhallinnasta sekä ilmoittamaan tietoturvaloukkauksista kansallisille viranomaisille. Digitaalisia palveluita olisivat sähköiset kauppapaikat, hakukoneet ja pilvipalvelut. Kansallisen voimaansaattamisen yhteydessä tulee arvioitavaksi edellyttääkö direktiiviehdotus tietoyhteiskuntakaareen tehtäviä lainsäädäntömuutoksia, joilla esimerkiksi teleyrityksille nykyisin säädettyjä velvoitteita laajennettaisiin muihin digitaalisiin palveluntarjoajiin. | |
| **Hankkeeseen liittyvä TEAS –toiminta** | Kansallisen toimeenpanon tueksi hankitaan selvitys siitä, millaisia tietoturva- tai muita riskienhallintaan sekä turvallisuuteen liittyviä velvoitteita verkko- ja tietoturvadirektiivin soveltamisalaan kuuluvilla toimialoilla on tällä hetkellä voimassa olevan kansallisen lainsäädännön, EU-lainsäädännön sekä kv-velvoitteiden puitteissa. Lisäksi arvioidaan toimialakohtaisesti, voisivatko nämä voimassa olevien lakien velvoitteet sellaisinaan täyttää NIS-direktiivissä asetetut vaatimukset ja velvoitteet. | |
| **Arvioitu aikataulu** | *Toimenpide* | *Arvio aikataulusta* |
| Hanke alkaa | syyskuu 2016 |
| Arviomuistio mahdollisista säädösvalmistelutarpeista | syyskuu 2016 |
| Johtopäätökset esivalmistelusta |  |
| Kuulemistilaisuus |  |
| Työryhmätyöskentely | syyskuu 2016-helmikuu 2017 |
| Dispositio HE:sta | maaliskuu 2017 |
| Luonnos yleisperusteluista | huhtikuu 2017 |
| Pykäläluonnokset | huhtikuu 2017 |
| Luonnos yksityiskohtaisista perusteluista | huhtikuu 2017 |
| HE luonnos lausuntokierroksella | toukokuu 2017 |
| Lausuntotiivistelmä | elokuu 2017 |
| Osaston johtoryhmän puolto | marraskuu 2017 |
| Ministerin hyväksyntä | marraskuu 2017 |
| Ministerityöryhmä |  |
| Käännös | marras-joulukuu 2017 |
| Laintarkastus | marras-joulukuu 2017 |
| Laintarkastuksen aiheuttamat muutokset tehty | joulukuu 2017 |
| Rahakuntakäsittely |  |
| Valtioneuvostokäsittely | tammikuu 2018 |
| Eduskuntakäsittely alkaa | tammikuu 2018 |
| TP vahvistaa lain | huhtikuu 2018 |
| Lain voimaantulo | toukokuu 2018 |
| **Hankkeen suhde**   * **hallitusohjelmaan** * **muihin hankkeisiin**   **Sääntelytarpeen perustelut ja miten edistää normin-perkuuta** | Pääministeri Juha Sipilän hallituksen kärkihankkeena Suomeen rakennetaan digitaalisen liiketoiminnan kasvuympäristö. Yhtenä kärkihankkeen keskeisenä toimenpiteenä on liikenne- ja viestintäministeriö julkaissut luottamusta internetiin sekä digitaalisiin toimintatapoihin lisäävän kansallinen tietoturvastrategian. Tietoturvastrategian yhtenä tavoitteena on, että Suomessa on digitaalisen liiketoiminnan kannalta kilpailukykyinen ja edistyksellinen lainsäädäntö. Tähän tavoitteeseen pääsemiseksi verkko- ja tietoturvadirektiivin voimaansaattamisen yhteydessä turvataan yritysten mahdollisuudet sovittaa tietoturvariskien hallintaan liittyvät uudet velvoitteet osaksi muiden liiketoiminnan riskiensä hallintaa. | |
| **Viestintä ja vuorovaikutus** | Hankkeen etenemisestä tiedottaminen ja viestinnän suunnittelu tehdään yhteistyössä ministeriön viestinnän kanssa. | |
| **Asianosaisten kuuleminen** | Hanke valmistellaan avoimesti ja vuorovaikutuksessa sidosryhmien kanssa. Valmistelun tueksi perustetaan keskeisten sidosryhmien edustajista koostuva työryhmä. Eri osapuolia edustavien tahojen kuuleminen tapahtuu laaja-alaisesti. | |
| **Raportointi** | Yksikön päällikkö Timo Kievari raportoi säännöllisesti hankkeen etenemisestä osaston johtoryhmässä. Osastopäällikkö Laura Vilkkonen raportoi hankkeen etenemisestä virkamiesjohtoryhmässä. | |
| **Huomautuksia** |  | |
| **Päiväys** | 19.9.2016 | |

|  |  |  |
| --- | --- | --- |
| **Säädöshankepäätöksen**  **käsittely** | Osaston johtoryhmän puolto | 12.9.2016 |
| Virkamiesjohtoryhmän puolto | 15.9.2016 |
| Ministerin johtoryhmän tai ministerin hyväksyntä | 19.9.2016 |